CELEX: C2006/131/29
Language: lv
Date: 2006-06-03 00:00:00
Title: Lieta C-332/04: Tiesas (trešā palāta)  2006. gada 16. marta  spriedums — Eiropas Kopienu Komisija pret Spānijas Karalisti (Valsts pienākumu neizpilde — Direktīva 85/337/EEK, ko groza Direktīva 97/11/EK — Projektu ietekmes uz vidi novērtējums — Faktoru, kam var būt tieša vai netieša ietekme, mijiedarbība — Pienākums publicēt paziņojumu par ietekmi — Ierobežots novērtējums projektu teritorijām, kas atrodas ārpus pilsētas — Atpūtas centra Paternā būvprojekts)

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/17
            
         Tiesas (trešā palāta) 2006. gada 16. marta spriedums — Eiropas Kopienu Komisija pret Spānijas Karalisti
   (Lieta C-332/04) (1)
   
   (Valsts pienākumu neizpilde - Direktīva 85/337/EEK, ko groza Direktīva 97/11/EK - Projektu ietekmes uz vidi novērtējums - Faktoru, kam var būt tieša vai netieša ietekme, mijiedarbība - Pienākums publicēt paziņojumu par ietekmi - Ierobežots novērtējums projektu teritorijām, kas atrodas ārpus pilsētas - Atpūtas centra Paternā būvprojekts)
   (2006/C 131/29)
   Tiesvedības valoda — spāņu
   Lietas dalībnieki
   
      Prasītāja: Eiropas Kopienu Komisija (pārstāvji — G. Valero Jordana un F. Simonetti)
   
      Atbildētāja: Spānijas Karaliste (pārstāvis — M. Muñoz Pérez)
   Priekšmets
   Valsts pienākumu neizpilde — Nepilnīga/nepareiza 3. panta, 9. panta 1. punkta un II pielikuma 10. punkta b) apakšpunkta transpozīcija Padomes 1985. gada 27. jūnija Direktīvā 85/337/EEK par dažu sabiedrisku un privātu projektu ietekmes uz vidi novērtējumu (OV L 175, 40. lpp.), ko groza Padomes 1997. gada 3. marta Direktīva 97/11/EK (OV L 73, 5. lpp.) — Direktīvas 97/11/EK 3. pantā noteikto pārejas noteikumu neievērošana — Novērtējuma neveikšana atpūtas centra Paternā (Valensija) būvprojektam
   Rezolutīvā daļa:
   
               1)
            
            
               Nepilnīgi transponējot 3. pantu Padomes 1985. gada 27. jūnija Direktīvā 85/337/EEK par dažu sabiedrisku un privātu projektu ietekmes uz vidi novērtējumu, ko groza Padomes 1997. gada 3. marta Direktīva 97/11/EK, netransponējot 9. panta 1. punktu Direktīvā 85/337, ko groza Direktīva 97/11, neievērojot Direktīvas 97/11 3. pantā noteiktos pārejas noteikumus, pareizi netransponējot kopā skatītus II pielikuma 10. punkta b) apakšpunkta un 2. panta 1. punkta un 4. panta 2. punkta noteikumus Direktīvā 85/337, ko groza Direktīva 97/11, un neveicot ietekmes uz vidi novērtējuma procedūru atpūtas centra Paternā būvprojektam un tā rezultātā nepiemērojot 2. panta 1. punktu, 3. pantu, 4. panta 2., 8. un 9. punktu Direktīvā 85/337, ko groza Direktīva 97/11, Spānijas Karaliste nav izpildījusi pienākumus, ko tai uzliek šīs direktīvas.
            
         
               2)
            
            
               Spānijas Karaliste atlīdzina tiesāšanās izdevumus.
            
         
      (1)  OV C 262, 23.10.2004.